text: 12 лістапада, Мінск /Кар. БЕЛТА/. Падаходны падатак з працэнтаў па некаторых відах банкаўскіх укладаў, які будзе спаганяцца з 1 красавіка 2016 года, будзе ўлічвацца пры выплаце збору на фінансаванне дзяржрасходаў, прадугледжанага дэкрэтам "Аб папярэджанні сацыяльнага ўтрыманства". Аб гэтым БЕЛТА паведамілі ў прэс-службе Міністэрства па падатках і зборах Беларусі.
  "У пятым пункце дэкрэта ("Аб папярэджанні сацыяльнага ўтрыманства". - Заўвага БЕЛТА) прадугледжаны тыя віды дзейнасці, пры якіх лічыцца, што грамадзянін удзельнічае ў фінансаванні дзяржаўных расходаў. Гэта значыць, размяшчэнне ўкладаў у банку не адносіцца да такіх відаў дзейнасці. Таму грамадзянін, які не працуе, але пры гэтым размяшчае грошы на ўклады, усё роўна прызнаецца плацельшчыкам збору на фінансаванне дзяржаўных расходаў", - растлумачылі ў прэс-службе.